18.12.2013. Službeni list Europske unije L 342/1 II. (Nezakonodavni akti) UREDBE UREDBA KOMISIJE (EU) br. 1319/2013 od 9. prosinca 2013. o izmjeni priloga Uredbi (EZ) br. 1059/2003 Europskog parlamenta i Vijeća o uspostavi zajedničkog razvrstavanja prostornih jedinica za statistiku (NUTS) EUROPSKA KOMISIJA, uzimajući u obzir Ugovor o funkcioniranju Europske unije, uzimajući u obzir Uredbu (EZ) br. 1059/2003 Europskog parla- menta i Vijeća od 26. svibnja 2003. o uspostavi zajedničkog razvrstavanja prostornih jedinica za statistiku (NUTS) ('), a posebno njezin članak 3. stavak 4., članak 4. stavak 1. i članak 5. stavak 4., budući da: (1) — Uredbom (EZ) br. 1059/2003 uspostavlja se zajedničko razvrstavanje prostornih jedinica kako bi se omogućilo prikupljanje, obrada i diseminacija usklađenih regionalnih statističkih podataka u Uniji. (2) U prilozima Uredbi (EZ) br. 1059/2003 navode se prostorne jedinice koje se koriste za statistiku. (3) — U skladu s odredbama članka 5. stavka 4. Uredbe (EZ) br. 1059/2003, izmjene razvrstavanja prema NUTS-u donose se u drugoj polovici kalendarske godine, ne češće od svake tri godine. (4) — Razvrstavanje prema NUTS-u posljednji je put izmije- njeno Uredbom Komisije (EU) br. 31/2011 od 17. siječnja 2011. (2). (5) — Prema podacima dostavljenima Komisiji, u nekoliko se država članica promijenila upravna prostorna podjela. (6) — Uredbu (EZ) br. 1059/2003 treba stoga na odgovarajući način izmijeniti. (7) — Mjere predviđene ovom Uredbom u skladu su s mišlje- njem Odbora za europski statistički sustav, DONIJELA JE OVU UREDBU: Članak 1. Prilozi Uredbi (EZ) br. 1059/2003 zamjenjuju se tekstom u prilogu ovoj Uredbi. Članak 2. U odnosu na dostavu podataka Komisiji (Eurostat), ova se Uredba primjenjuje od 1. siječnja 2015. Članak 3. Ova Uredba stupa na snagu dvadesetog dana od dana objave u Službenom listu Europske unije. Ova je Uredba u cijelosti obvezujuća i izravno se primjenjuje u svim državama članicama. Sastavljeno u Bruxellesu 9. prosinca 2013. (!) SL C 154, 21.6.2003., str. 1. (2) SL C 13, 18.1.2011., str. 3. Za Komisiju Predsjednik Josć Manuel BARROSO